बीएसपी के एक नेता ने बताया कि 4 नंवबर को मायावती छत्तीसगढ़ पहुंचेंगी। यहां वह दो रैलियों को संबोधित करेंगी। दो रैलियों में से एक रैली अंबिकापुर में आयोजित की जाएगी। वहां से वापस आकर वह फिर से 16 नवंबर को यहां आएंगी और दो दिनों के अंदर नवागढ़, बिलाईगढ़, रायपुर और जांजगीर चम्पा में आयोजित चार रैलियों में हिस्सा लेंगी। छत्तीसगढ़ चुनाव में मायावती की पार्टी बीएसपी का पूर्व मुख्यमंत्री अजीत जोगी की पार्टी जनता कांग्रेस के साथ गठबंधन हुआ है। यहां के जांजगीर चम्पा विधानसभा सीट से बीएसपी ने जोगी की बहू ऋचा को टिकट दिया है।